ปวดท้องน้อยด้านขวาค่ะเเต่ก่อนหน้านี้มีเพศสัมพันค่ะตอนนี้ประจำเดือนยังไม่มาตกลงเป็นอะค่ะ
สวัสดีค่ะ ปวดท้องน้อยด้านขวา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ภาวะแทรกซ้อนจากการตั้งครรภ์เช่นแท้ง ท้องนอกมดลูก-ลำไส้อักเสบ ทำให้ปวดท้องบิด ถ่ายเหลว-ไส้ติ่งอักเสบ อาจมีไข้ คลื่นไส้ กินได้น้อย-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากประจำเดือนมาช้า ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ ถ้าไม่แน่ใจผลการตรวจ ร่วมกับปวดท้องมากอย่างต่อเนื่อง คลื่นไส้ อาเจียน มีไข้ เลือดออกผิดปกติทางช่องคลอด ควรไปพบแพทย์การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด